খুদে সদস্যের স্বপ্নপূরণ করলেন মুখ্যমন্ত্রী মমতা বন্দোপাধ্যায়

আলিপুরদুয়ার: মুখ্যমন্ত্রী মমতা বন্দোপাধ্যায় ৮ থেকে ৮০ সকলের প্রিয়। যেকোনো জনসভাতেই দেখা যায় খুদে সদস্যদের সঙ্গে মুখ্যমন্ত্রীর আল্লাদে সাক্ষাৎ। তবে এবার ঘটল এক অন্যরকম ঘটনা। সপ্তাহ দুয়েক আগে মুখ্যমন্ত্রী মমতা বন্দোপাধ্যায় জেলা সফরে বেড়ন। মুর্শিদাবাদ, মালদহ হয়ে পৌঁছন আলিপুরদুয়ারে। আর সেখানেই মুখ্যমন্ত্রীর অপেক্ষায় দেখা যায় এক ক্ষুদেকে। গত মঙ্গলবার মুখ্যমন্ত্রীর আলিপুরদুয়ারে পৌঁছনের কথা, আর মুখ্যমন্ত্রী তার শহরে আসছে শুনেই তৃতীয় শ্রেণির ছাত্র অর্পণ নিজের হাতে মুখ্যমন্ত্রীর আঁকা ছবি হাতে অপেক্ষা করতে থাকে। উদ্দেশ্য তার আঁকা ছবি মুখ্যমন্ত্রীকে সে দেখাবে, সাথে অটোগ্রাফও নেবে। বাবার দোকানের সামনে দীর্ঘ অপেক্ষার পর তার নজরে এল একটি সাদা গাড়ি আসছে। পিছনে সারি দিয়ে আরও কয়েকটি গাড়ি। যা দেখে তার বুঝতে অসুবিধা থাকলনা মুখ্যমন্ত্রী তার কাছাকাছি এসে গেছে। ইতিমধ্যেই পুলিশও রাস্তার ধার থেকে ভিড় সরাতে আরম্ভ করে দিয়েছে। অর্পণের মনে তখন একটাই প্রশ্ন মুখ্যমন্ত্রীকে তার আঁকা এই ছবি দেখবেন? কিন্তু কথায় আছে, মন থেকে কিছু চাইলে সেই ইচ্ছেপুরণ ঠিক হয়। ক্ষুদের ক্ষেত্রেও ঘটল তাই। মালঙ্গি বনবাংলো সংলগ্ন রাস্তায় অর্পণকে দেখে দাঁড়িয়ে পড়ে মুখ্যমন্ত্রীর গাড়ি। তাঁর ছবি নিয়ে দাঁড়িয়ে থাকা খুদেকে অটোগ্রাফ দেন স্বয়ং মুখ্যমন্ত্রী। ছবির উপরেই লিখে দেন ‘Auto মমতা 2025’ ৷ তারপর ক্ষুদের সঙ্গে দু এক কথা বলেই মুখ্যমন্ত্রী আবার নিজ গন্তব্যে পারি দেন। মুখ্যমন্ত্রীর অটোগ্রাফ পেয়ে খুশিতে আপ্লুত অর্পণ।

আরও পড়ুন: শীতের কামব্যাক, উত্তুরে হাওয়ার দাপটে পারদপতন

অর্পণের খুশি তার চোখে মুখে ফুটে ওঠে। অর্পণের বাবা ভুবনেশ্বর জয়সওয়াল বলেন, “আমার সবজির দোকান ৷ তার সামনেই ছেলে মুখ্যমন্ত্রীর ছবি নিয়ে রাস্তায় দাঁড়িয়েছিল ৷ সেই সময় মুখ্যমন্ত্রী গাড়ি থামিয়ে আমার ছেলেকে অটোগ্রাফ দেন । জিজ্ঞাসা করেন কোন স্কুলে কোন ক্লাসে পড়ে ও । মুখ্যমন্ত্রীর অটোগ্রাফ পেয়ে আমরা পরিবারের সবাই খুব খুশি ।”

দেখুন অন্য খবর